O B E C    N I Ž N Ý    K L Á T O V

V Š E O B E C N E   Z Á V Ä Z N É   N A R I A D E N I E   
č. 7/2011
o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov

Schválené Obecným zastupiteľstvom v Nižnom Klátove 
                                  dňa 15.12.2011 uznesením č. 80/2011

                                    Účinnosť: 1.1.2012                                                                                                        
Obecné zastupiteľstvo obce Nižný Klátov v súlade s ustanovením § 6 ods. 1 zákona SNR č.369/1990 Zb. o obecnom zriadení v znení neskorších predpisov a ustanoveniami zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov            

vydáva

V Š E O B E C N E   Z Á V Ä Z N É   N A R I A D E N I E   
č. 7/2011
o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov

PRVÁ ČASŤ
ÚVODNÉ USTANOVENIA 

§ 1

1.	Toto  všeobecne  záväzné  nariadenie (ďalej len „nariadenie“) upravuje podmienky ukladania miestnych daní a miestneho poplatku za   komunálne   odpady    a   drobné   stavebné  odpady    (ďalej len „miestne dane a miestny poplatok“)   na území Obce Nižný Klátov.
2.	Obec Nižný Klátov ukladá na svojom území tieto miestne dane:
a) daň z nehnuteľností,
b) daň za psa,
c) daň za užívanie verejného priestranstva,
d) daň za ubytovanie,
e) daň za predajné automaty,
f) daň za nevýherné hracie prístroje,
3.	Obec Nižný Klátov ukladá na svojom území miestny poplatok za komunálne odpady a drobné stavebné odpady. Zdaňovacím obdobím pre miestny poplatok za komunálne odpady a drobné stavebné odpady je kalendárny rok.
4.	Zdaňovacím  obdobím pre miestne dane: daň z nehnuteľností, daň za psa, daň za predajné automaty, daň za nevýherné hracie prístroje kalendárny rok.

ČASŤ DRUHÁ
MIESTNE DANE
   
Daň z nehnuteľností
§ 2

Daň z nehnuteľností zahŕňa
a)	daň z pozemkov,
b)	daň zo stavieb,
c)	daň z bytov a z nebytových priestorov v bytovom dome (ďalej len „daň z bytov“).

§ 3
Daň z pozemkov

1.	Daňovníkom dane z pozemkov sú osoby uvedené v ust. § 5 zákona č.  582/2004 Z. z. o miestnych daniach   a   miestnom   poplatku   za   komunálne   odpady    a   drobné   stavebné  odpady (ďalej len „zákon o miestnych daniach“).
2.	Predmetom dane z pozemkov sú pozemky na území obce  v členení podľa ust. § 6 ods. 1zákona o miestnych daniach. Predmetom dane z pozemkov nie sú pozemky uvedené v ust. § 6 ods. 2 zákona o miestnych daniach.
3.	Základ dane z pozemkov je hodnota pozemkov , ktorá sa vypočíta spôsobom vyplývajúcim z ust. § 7 zákona o miestnych daniach , t.j. vynásobením výmery pozemkov v m2  a hodnoty pozemkov za 1m2.
4.	Hodnota pozemkov na území obce  v členení podľa ust. § 6 ods. 1 zákona o miestnych daniach je nasledovná :
a)	orná pôda, chmeľnice, vinice, ovocné sady 0,1168 eur/ m2
b)	trvalé trávnaté porasty 0,0172 eur/ m2 
c)	záhrady 1,32 eur/ m2
d)	lesné pozemky na ktorých sú hospodárske lesy 0,0531 eur/ m2
e)	rybníky s chovom rýb a ostatné hospodársky využívané vodné plochy, 0,0531 eur/  m2
f)	zastavané plochy a nádvoria, 1,32 eur/  m2
g)	stavebné pozemky, 13,27 eur/  m2
h)	ostatné plochy okrem stavebných pozemkov 1,32 eur/  m2
5.	V súlade s ust. § 8 ods. 2 zákona o miestnych daniach správca dane určuje  ročnú sadzbu dane z pozemkov v obci   pre jednotlivé druhy pozemkov v obci nasledovne:
a)	orná pôda, chmeľnice, vinice, ovocné sady				         0,35 % 
b)	trvalé trávne porasty							         0,35 %
c)	záhrady								         0,35 %
d)	lesné pozemky, na ktorých sú hospodárske lesy			         0,35 %
e)	rybníky s chovom rýb a ostatné hospodársky využívané vodné plochy   0,35 %
f)	zastavané plochy a nádvoria						         0,35 %
g)	stavebné pozemky							         0,35 %
h)	ostatné plochy okrem stavebných pozemkov			         0,35 %

6.	Správca dane určuje  ročnú sadzba dane z pozemkov v časti obce, ktorej územie sa nachádza na parcelách č. 1711, 1712, 1713, 1714, 1715, 1716, 1717, 1718, 1719, 1720, 1721, 1722, 1723, 1724, 1725, 1726, 1727, 1728, 1729, 1730, 1731, 1732 ročnú sadzbu dane z pozemkov za:
a)	trvalé trávne porasty							1,75 %
b)	zastavané plochy a nádvoria						1,75 % 
c)	ostatné plochy okrem stavebných pozemkov			1,75 %
V tomto prípade sa nepoužijú  ročné sadzby dane uvedené v odseku 5 tohto ustanovenia VZN.

7.	Správca dane určuje  ročnú sadzba dane z pozemkov v časti obce, ktorej územie sa nachádza na parcelách č. 31117/1, 31115,  31117/2, 31117/5, 31117/6, 31117/7, 31056/2, 31125 (dobývací priestor)   ročnú sadzbu dane z pozemkov za:
a)	ostatné plochy okrem stavebných pozemkov			1,75 % 
V tomto prípade sa nepoužije  ročná sadzba dane uvedená v odseku 5 tohto ustanovenia VZN.

8.	Správca dane určuje  ročnú sadzba dane z pozemkov v časti obce, Nižný Klátov extravilán (rekreačné chaty, záhrady) ročnú sadzbu dane z pozemkov za:
a)	záhrady								0,75 %
b)	zastavané plochy a nádvoria						0,75 % 
c)	ostatné plochy okrem stavebných pozemkov			0,75 % 
V tomto prípade sa nepoužijú  ročné sadzby dane uvedené v odseku 5 tohto ustanovenia VZN.

9.	Daň z pozemkov sa vypočíta ako súčin základu dane a ročnej sadzby dane z pozemkov.

§ 4
Daň zo stavieb

1.	Daňovníkom dane zo stavieb sú osoby uvedené v ust. § 9 zákona o miestnych daniach.
2.	Predmetom dane zo stavieb sú stavby na území obce, ktoré majú jedno alebo viac nadzemných podlaží alebo podzemných podlaží spojené so zemou pevným základom v členení podľa ust. § 10 ods. 1 zákona o miestnych daniach. Na daňovú povinnosť nemá vplyv skutočnosť, že sa stavba prestala užívať.
3.	Predmetom dane zo stavieb nie sú stavby podľa § 10 ods. 3 zákona o miestnych daniach
4.	Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.
5.	Správca dane určuje v súlade s ust. § 12 ods. 2 zákona o miestnych daniach ročnú sadzbu dane zo stavieb v obci nasledovne: 
a)	stavby na bývanie a drobné stavby , ktoré majú doplnkovú funkciu pre hlavnú stavbu 0,05 eur/  m2            
b)	stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu 0,25 eur/ m2 
c)	stavby rekreačných a záhradkárskych chát a domčekov na individuálnu rekreáciu 0,30 eur/ m2 
d)	samostatne stojace garáže a samostatné stavby hromadných garáží a stavby   určené alebo používané na tieto účely, postavené mimo bytových domov      0,25 eur/ m2  
e)	priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na administratívu 0,25 eur/ m2 
f)	stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou                               1,0 eur/ m2 
g)	ostatné stavby neuvedené v písm. a) až f) 0,30 eur/m2 

6.	V súlade s ust. § 12 ods. 3 zákona o miestnych daniach určuje správca dane pri viacpodlažných stavbách príplatok za podlažie vo výške 0,04 eura  za každé ďalšie podlažie okrem prvého nadzemného podlažia 
7.	Daň zo stavieb sa vypočítava podľa § 12a zákona o miestnych daniach

§ 5
Daň z bytov

1.	Daňovníkom dane z bytov sú osoby uvedené v ust. § 13 zákona o miestnych daniach.
2.	Predmetom dane z bytov sú byty a nebytové priestory v bytovom dome na území obce, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby (ust. § 14 zákona o miestnych daniach).
3.	Základom dane z bytov je výmera podlahovej plochy bytu alebo nebytového priestoru v m2.  
4.	V súlade s ust. § 16 ods. 2 určuje správca dane ročnú sadzbu dane z bytov na území obce Nižný Klátov vo výške 0,05 eura  za každý aj začatý m2 podlahovej  plochy bytu a nebytového priestoru.  
5.	Daň z bytov sa vypočíta ako súčin  základu dane a ročnej sadzby dane.

§ 6
Spoločné ustanovenia pre daň z nehnuteľností

1.	V súlade s ust. §17 ods. 2 zákona o miestnych daniach správca dane s ohľadom na miestne podmienky  oslobodzuje od dane z pozemkov v obci nasledujúce pozemky: pozemky na ktorých sú cintoríny, pozemky využívané školami a školskými zariadeniami
2.	V súlade s ust. § 17 ods. 3 zákona o miestnych daniach sa s ohľadom na miestne podmienky správca dane oslobodzuje od dane zo stavieb v obci nasledujúce stavby: stavby využívané školami a školskými zariadeniami
3.	Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.
4.	Na vyrubenie dane z nehnuteľností je rozhodujúci stav k  l. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada, pokiaľ zákon o miestnych daniach neustanovuje inak. V prípade nadobudnutia nehnuteľnosti vydražením v priebehu roka, daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. 
5.	Fyzická osoba alebo právnická osoba je povinná oznámiť, v priebehu príslušného zdaňovacieho obdobia,  správcovi dane skutočnosti  rozhodujúce pre vznik alebo zánik daňovej povinnosti k dani z nehnuteľností  a každú zmenu týchto skutočností do 30 dní odo dňa, keď tieto skutočnosti alebo ich zmeny nastali. Za zmeny skutočností  rozhodujúcich na vyrubenie dane sa nepovažuje zmena sadzieb dane z nehnuteľností, zmena hodnoty pôdy alebo pozemku, zmena oslobodenia od dane z nehnuteľností alebo zmena zníženia dane z nehnuteľností, zmena vekovej hranice občanov a uplynutie lehôt na oslobodenie od dane z nehnuteľností podľa  § 104 ods. 2 až 4 zákona o miestnych daniach. 
6.	Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť podľa stavu k 1. januáru zdaňovacieho obdobia, ak zákon o miestnych daniach neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností. Daňovník, ktorý nadobudne nehnuteľnosť vydražením v priebehu zdaňovacieho obdobia, je povinný podať priznanie do 15 dní odo dňa vzniku daňovej povinnosti. 
7.	Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 3 a § 13 ods. 2), daňové priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá zástupca, ktorého dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania. To sa nevzťahuje na manželov, ktorí majú pozemok, stavbu, byt alebo nebytový priestor v bytovom dome v bezpodielovom spoluvlastníctve manželov; v tomto prípade priznanie podáva jeden z manželov.
8.	Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať. Ak priznanie podáva zástupca, ktorého dohodou určili spoluvlastníci , oslobodenie od dane alebo zníženie dane sa pri výpočte dane  zohľadní u toho spoluvlastníka, ktorý spĺňa podmienku na oslobodenie od dane alebo zníženie dane.
9.	Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu alebo fyzickú osobu, ktorá je podnikateľom, je povinný uviesť aj obchodné meno alebo názov, identifikačné číslo a sídlo alebo miesto podnikania. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného  predpisu.
10.	Daň z pozemkov, daň zo stavieb a daň z bytov vyrubí správca dane každoročne  podľa stavu k 1. januáru príslušného zdaňovacieho obdobia. Pri nadobudnutí nehnuteľnosti v dražbe správca dane vyrubí pomernú časť vydražiteľovi, začínajúc mesiacom nasledujúcim po dni, v ktorom nehnuteľnosť v dražbe nadobudol, až do konca príslušného zdaňovacieho obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona o miestnych daniach, v prípade bezpodielového spoluvlastníctva manželov, tomu z manželov, ktorý podal priznanie.
11.	Vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia. Ak celková daň je vyššia ako 1 700 € je vyrubená daň z nehnuteľností splatná v štyroch rovnakých splátkach, a to 1. splátka do 15 dní odo dňa nadobudnutia rozhodnutia, 2. splátka do 30. júna, 3. splátka do 30. septembra a 4. splátka do 30. novembra bežného roka, na ktorý sa daň vyrubuje.

Daň za psa
§ 7

1.	Predmetom dane za psa je pes starší ako 6 mesiacov chovaný fyzickou osobou alebo právnickou osobou. Predmetom dane za psa nie je pes chovaný na vedecké účely a výskumné účely; pes umiestnený v útulku zvierat; a pes so špeciálnym výcvikom, ktorého vlastní alebo používa občan s ťažkým zdravotným postihnutím.                                                       
2.	Daňovníkom je fyzická osoba alebo právnická osoba, ktorá je  vlastníkom psa alebo držiteľom psa, ak sa nedá preukázať, kto psa vlastní. 
3.	Základom dane je počet psov. 
4.	Miestne príslušnou obcou je obec, na ktorej území je pes chovaný.
5.	V súlade s ust. § 25 a s § 29 zákona o miestnych daniach určuje správca dane sadzbu dane nasledovne:
a)	10  eur za  jedného psa a kalendárny rok, 
b)	30 eur  za  jedného psa a kalendárny rok, ak sa jedná o psa chovaného v extraviláne obce Nižný Klátov (rekreačné, záhradkárske lokality) 
6.	Správca dane  v súlade s ust. § 29 zákona o miestnych daniach oslobodzuje od dane za psa:
a)	 Chovateľov psov určených pre záchranárov (doložený doklad o výcviku záchranárskeho psa)
7.	Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 zákona o miestnych daniach a zaniká prvým dňom mesiaca nasledujúceho po mesiaci, v ktorom daňovník prestal byť vlastníkom alebo držiteľom psa.  
8.	Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.
9.	Písomné oznámenie sa doručuje na obecný úrad dvojmo a musí obsahovať označenie vlastníka alebo držiteľa psa (pri fyzickej osobe : meno, priezvisko a adresa trvalého pobytu, pri právnickej osobe: názov a sídlo),  druh psa (prípadne i meno), jeho vek, farbu, dátum nadobudnutia, druhy vykonaných veterinárnych očkovaní dokladovaných očkovacím preukazom psa, miesto chovu psa uvedením adresy vlastníka alebo držiteľa.
10.	Vznik daňovej povinnosti preukazuje daňovník:
a)	dokladom o nadobudnutí psa, 
b)	prehlásením o nadobudnutí psa
11.	Zánik daňovej povinnosti preukazuje daňovník:
a)	dokladom o predaji psa, 
b)	prehlásením o úhyne, strate a pod.
12.	Daň za psa vyrubí správca dane v prvom zdaňovacom období rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. V ďalších zdaňovacích obdobiach je daň zo psa  splatná bez vyrubenia, a to do 31. januára príslušného zdaňovacieho obdobia.  
13.	Daňovník môže daň zo psa zaplatiť:
a)	v hotovosti do pokladne obecného úradu,
b)	na účet obce č.ú. 4721542/0200 vedeného vo VUB pobočka Košice
Spôsob platby oznámi daňovník správcovi dane pri podaní daňového priznania.

Daň za užívanie verejného priestranstva
§ 8

1.	Predmetom dane za užívanie verejného priestranstva je osobitné užívanie verejného priestranstva.
2.	Verejným priestranstvom na účely dane za užívanie verejného priestranstva sú verejnosti prístupné pozemky vo vlastníctve obce Nižný Klátov, a to:
a)	miestne komunikácie v celej svojej  dĺžke a v šírke, zelené pásy vedľa komunikácií (ulice Hlavná, Cintorínska, Stará Košická, Záhradná, Klátovská, Tichá, Čaksová)
b)	plochy upravené pri miestnom parku,
c)	plochy upravené pri miestnom cintoríne,
d)	plochy pri rímsko-katolíckom kostole, 
e)	plochy v blízkosti autobusových zastávok,
f)	plochy viacúčelového a futbalového ihriska a ich okolie.
3.	Verejným priestranstvom na účely tejto dane nie sú pozemky, ktoré obec prenajala podľa osobitného zákona. 
4.	Osobitným  užívaním  verejného  priestranstva  sa na účely dane za užívanie verejného priestranstva  rozumie 
a)	umiestnenie zariadenia slúžiaceho na poskytovanie služieb, alebo predaj tovaru, 
b)	umiestnenie stavby, zariadenia cirkusu, lunaparku alebo iných atrakcií, 
c)	umiestnenie skládky, 
d)	trvalé parkovanie vozidla mimo stráženého parkoviska,
e)	umiestnenie stavebného materiálu.
5.	Daňovníkom dane za užívanie verejného priestranstva je fyzická osoba alebo právnická osoba, ktorá verejné priestranstvo užíva.
6.	Základom dane za užívanie verejného priestranstva je výmera užívaného verejného priestranstva v m2.
7.	Miestne príslušnou obcou je obec, na ktorej území sa užívané verejné priestranstvo nachádza. 
8.	Správca dane určuje, v súlade s ust. § 33  a  § 36 zákona o miestnych daniach, sadzbu dane:
a)	vo výške 0,50 €/ 1 m2   za umiestnenie zariadenia slúžiaceho na poskytovanie služieb, alebo predaj tovaru, za každý aj začatý deň, 
b)	vo výške 2,00 €/ 1 m2 za  umiestnenie stavby, zariadenia cirkusu, lunaparku alebo iných atrakcií, za každý aj začatý deň, 
c)	vo výške 2,00 €/ 1 m2 za umiestnenie skládky, za každý aj začatý deň
d)	vo výške 0,1 €/ 1 m2 za  trvalé parkovanie vozidla mimo stráženého parkoviska, za každý aj začatý deň, 
e)	vo výške 0,005 €/ 1 m2 za  umiestnenie stavebného materiálu, za každý aj začatý deň.
9.	Od dane za užívanie verejného priestranstva je, v súlade s ust. § 36 zákona o miestnych daniach,  oslobodené: užívanie verejného priestranstva cirkvami a náboženskými spoločnosťami na dobročinné účely. 
10.	Daňová povinnosť vzniká dňom začatia osobitného užívania verejného priestranstva a zaniká  dňom skončenia osobitného užívania verejného priestranstva. 
11.	Daňovník je povinný  podať oznámenie o začatí užívania verejného priestranstva písomne u správcovi dane najneskôr v deň,  kedy  sa užívanie verejného priestranstva začalo. Daňovník je povinný ohlásiť správcovi dane všetky skutočnosti, ktoré  môže  mať  vplyv  na  výšku  stanovenej resp. zaplatenej dane, a to v lehote 2 dní odo dňa ich vzniku. Daňovník je povinný oznámiť správcovi dane skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu najneskôr do 5 dní odo dňa skončenia užívania verejného priestranstva.
12.	Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. 
13.	Daň za užívanie verejného priestranstva je možné zaplatiť: 
a) v hotovosti do pokladne správcu dane 
b) na účet obce č.ú. 4721542/0200 vedeného vo VUB pobočka Košice
14.	Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za  zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

Daň za ubytovanie
§ 9

1.	Predmetom dane za ubytovanie je odplatné prechodné ubytovanie fyzickej osoby v ubytovacích zariadeniach, ktorých kategorizáciu určuje osobitný právny predpis (ďalej len "zariadenie").
2.	Daňovníkom je fyzická osoba, ktorá sa v zariadení odplatne prechodne ubytuje.
3.	Platiteľom dane je prevádzkovateľ zariadenia, ktorý odplatné prechodné ubytovanie poskytuje. 
4.	Základom dane je počet prenocovaní. 
5.	Miestne príslušnou obcou je obec, na ktorej území sa zariadenie nachádza.
6.	Sadzbu dane určuje správca dane, v súlade s ust. § 40 zákona o miestnych daniach, vo výške 0,50 eura na osobu a prenocovanie. 
7.	Platiteľ dane je povinný správcovi dane oznámiť do 30 dní od ukončenia ubytovania      počet ubytovaných osôb, počet prenocovaní a výšku dane atď.
8.	Na účely dane je platiteľ dane  povinný viesť evidenciu dane z ubytovania vybratej od daňovníkov v "Knihe ubytovaných", ku ktorej musia byť doložené potvrdenia o zaplatení dane daňovníkmi a ktorá musí obsahovať  nasledovné údaje: Meno a priezvisko, bydlisko, dátum nástupu, ukončenia ubytovania, podpis.
9.	Platiteľ dane vyberá daň z ubytovania nasledujúcim spôsobom: pri nástupe do ubytovacieho zariadenia. 
10.	Platiteľ dane  vystaví daňovníkovi  očíslované potvrdenie  o zaplatení dane, v ktorom uvedie: počet prenocovaní
11.	Platiteľ dane odvádza daň z ubytovania obci :
a)	v hotovosti do pokladne obce, 
b)	na účet obce č.ú. 4721542/0200 vedeného vo VUB pobočka Košice
       a to v lehote raz  štvrťročne do 10 dní po ukončení štvrťroka

Daň za predajné automaty
§ 10

1.	Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“) a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.
2.	Daňovníkom je fyzická osoba alebo právnická osoba, ktorá predajné automaty prevádzkuje.
3.	Základom dane je počet predajných automatov.
4.	Miestne príslušnou obcou je obec, na ktorej území sa predajné automaty prevádzkujú.
5.	Správca dane určuje, v súlade s ust. § 47  a  § 51 zákona o miestnych daniach, sadzbu dane: vo výške  70 eur za jeden predajný automat a kalendárny rok.
6.	Daňová povinnosť vzniká dňom začatia prevádzkovania predajných automatov a zaniká dňom ukončenia ich prevádzkovania.  
7.	Na účely dane je daňovník povinný viesť preukaznú evidenciu – rozsah a spôsob vedenia :
- identifikačné údaje o predajnom automate napr. výrobné číslo
- miesto jeho umiestnenia (prevádzkovania)
- dátum začatia prevádzky automatu
8.	Správca dane určuje spôsob identifikácie predajných automatov: výrobným číslo, údajmi o majiteľovi.
9.	Daňovník je povinný písomne oznámiť vznik daňovej povinnosti správcovi dane do 30 dní od dňa vzniku daňovej povinnosti. Oznamovaciu povinnosť si daňovník musí splniť písomným oznámením, ktoré doručí osobne alebo prostredníctvom pošty správcovi dane na Obecný úrad v Nižnom Klátove, Hlavná 1/1, 044 12 Nižný Klátov.  
Písomné oznámenie o vzniku daňovej povinnosti musí obsahovať:
-	identifikačné údaje daňovníka, 
-  identifikáciu predajného automatu,
-  miesto prevádzkovania, 
-  dátum vzniku daňovej povinnosti
	
10.	Daňovník je povinný písomne oznámiť zánik daňovej povinnosti správcovi dane do 30 dní od dňa vzniku daňovej povinnosti  Písomné oznámenie o zániku daňovej povinnosti musí obsahovať:
-    identifikačné údaje daňovníka, 
-    identifikáciu predajného automatu, 
-    miesto doterajšieho prevádzkovania,
-    dátum zániku daňovej povinnosti
11.	Ak dôjde k zániku daňovej povinnosti v priebehu zdaňovacieho obdobia a daňovník oznámi túto skutočnosť správcovi dane v lehote najneskôr 30 dní odo dňa zániku daňovej povinnosti, správca dane vráti daňovníkovi pomernú časť dane pripadajúcu na zostávajúce dni zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.
12.	Správca dane  vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. V ďalších zdaňovacích obdobiach je daň na zdaňovacie obdobie splatná bez vyrubenia dane do 31. januára príslušného zdaňovacieho obdobia.  
13.	Daň môže daňovník zaplatiť niektorým z nasledujúcich spôsobov:
a)	v hotovosti do pokladne obce, 
b)	na účet obce č.ú. 4721542/0200 vedeného vo VUB pobočka Košice
		
Daň za nevýherné hracie prístroje
§  11

1.	Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).  
2.	Nevýherné hracie prístroje sú:
a)	elektronické prístroje na počítačové hry,
b)	mechanické prístroje, elektronické prístroje, automaty a iné zariadenia na zábavné hry. 
3.	Daňovníkom je fyzická osoba alebo právnická osoba, ktorá nevýherné hracie prístroje prevádzkuje. 
4.	Základom dane je počet  nevýherných hracích prístrojov. 
5.	Miestne príslušnou obcou je obec, na ktorej území sa nevýherné hracie prístroje prevádzkujú.
6.	Daňová povinnosť vzniká dňom začatia prevádzkovania nevýherných  hracích prístrojov a zaniká dňom ukončenia ich prevádzkovania.
7.	Správca dane určuje, v súlade s ust. § 55 a § 59 zákona o miestnych daniach,  sadzbu dane nasledovne: 200  eur za jeden nevýherný hrací prístroj na kalendárny rok.
8.	Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti. Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom správcovi dane na Obecný úrad v Nižnom Klátove, Hlavná 1/1, 044 12 Nižný Klátov.  Písomné oznámenie o vzniku daňovej povinnosti musí obsahovať 
- identifikačné údaje daňovníka, 
- identifikáciu nevýherného hracieho prístroja – výrobné číslo
- miesto prevádzkovania, 
- dátum vzniku daňovej povinnosti
9.	Písomné oznámenie o zániku daňovej povinnosti musí obsahovať 
- identifikačné údaje daňovníka, 
- identifikáciu nevýherného hracieho automatu, 
- miesto doterajšieho prevádzkovania, 
- dátum, ku ktorému zanikla daňová povinnosť
10.	Ak dôjde k zániku daňovej povinnosti v priebehu zdaňovacieho obdobia a daňovník oznámi túto skutočnosť správcovi dane najneskôr do 30 dní odo dňa zániku daňovej povinnosti, správca dane vráti  daňovníkovi pomernú časť dane pripadajúcu na zostávajúce dni zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámil.
11.	Na účely daňového konania pri dani z nevýherných hracích automatov je daňovník povinný viesť evidenciu obsahujúcu nasledujúce údaje o každom hracom prístroji:
a) výrobné číslo nevýherného hracieho prístroja,
b) miesto prevádzky 	
12.	Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia.  V ďalších zdaňovacích obdobiach je daň na zdaňovacie obdobie splatná bez vyrubenia do 31. januára príslušného zdaňovacieho obdobia. 
13.	Daň môže daňovník zaplatiť niektorým z nasledujúcich spôsobov:
a)	v hotovosti do pokladne obce, 
b)	na účet obce č.ú. 4721542/0200 vedeného vo VUB pobočka Košice

ČASŤ TRETIA
MIESTNY POPLATOK

Miestny poplatok za komunálne odpady 
a drobné stavebné odpady
§  12

1.	Miestny poplatok   za  komunálne odpady   a drobné  stavebné   odpady (ďalej     len „poplatok“) sa platí za komunálne odpady okrem elektroodpadov a drobné stavebné odpady, ktoré vznikajú na území obce.
2.	Ak zákon o miestnych daniach neustanovuje inak, poplatok platí poplatník podľa § 77 ods. 2  až 4 zákona o miestnych daniach.
3.	Poplatok za odpad od  poplatníka v ustanovenej  výške pre obec  vyberá a za vybraný poplatok ručí:
a)	vlastník nehnuteľnosti; ak je nehnuteľnosť v spoluvlastníctve viacerých  spoluvlastníkov  alebo  ak  ide  o  bytový dom, poplatok  vyberá a  za  vybraný  poplatok ručí  zástupca alebo správca určený spoluvlastníkmi, ak s výberom poplatku zástupca alebo  správca súhlasí,
b)	správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").  
4.	Poplatková   povinnosť   vzniká   dňom,   ktorým   nastane skutočnosť uvedená v § 77 ods. 2 zákona o miestnych daniach. 
5.	Sadzbu poplatku za odpad určuje správca dane, v súlade s ust. § 78 ods. 1 a § 83 zákona o miestnych daniach, nasledovne:
a)	vo výške 0,0684 eura  za osobu a kalendárny deň  (25,03 € ročne)
6.	Správca dane určí poplatok na určené obdobie v súlade s § 79 zákona o miestnych daniach. Obec určuje pre účely výpočtu podľa § 79 ods. 4 zákona o miestnych daniach koeficient 0,01. 
7.	Ohlasovaciu povinnosť poplatníka určuje § 80 zákona o miestnych daniach.
8.	Poplatok vyrubí obec rozhodnutím. Vyrubený poplatok je splatný do 15 dní odo dňa nadobudnutia právoplatnosti rozhodnutia.
9.	Obec poplatok  odpustí za obdobie, za ktoré poplatník obci preukáže na základe čestného vyhlásenia, že sa  v  určenom  období  dlhodobo  zdržiava alebo zdržiaval v zahraničí.
10.	Obec na zmiernenie a odstránenie tvrdosti zákona, na základe ust. § 82 ods. 4 a   § 83 zákona o miestnych daniach ustanovuje znížený poplatok vo výške 0,0137 eura  za osobu a kalendárny deň (5,01 € ročne) v prípadoch, ak sa jedná o nehnuteľnosť v rekreačných a záhradkárskych lokalitách (pozemok bez stavby).
11.	Obec na zmiernenie a odstránenie tvrdosti zákona, na základe ust. § 82 ods. 4 a   § 83 zákona o miestnych daniach ustanovuje znížený poplatok vo výške 0,0382 eura  za osobu a kalendárny deň (13,98 € ročne) v prípadoch, ak osoba má trvalý alebo prechodný pobyt na území Obce Nižný Klátov. 
12.	 Obec na zmiernenie a odstránenie tvrdosti zákona, na základe ust. § 82 ods. 4 a   § 83 zákona o miestnych daniach ustanovuje znížený poplatok vo výške 0,0191 eura  za osobu a kalendárny deň (6,99 € ročne) v prípadoch:
a)	Obyvateľ obce nad 70 rokov veku,
b)	Držiteľov ZŤP ,ktoré poplatník preukáže v lehote do 31.3. bežného roka predložením preukazu ZŤP. 		

ČASŤ ŠTVRTÁ
Spoločné  a  záverečné  ustanovenia

§  13
        Spoločné ustanovenia

1.	Správu miestnych daní a miestneho poplatku vykonáva   Obec Nižný Klátov prostredníctvom starostu obce a poverených zamestnancov obce. 
2.	Postavenie povereného zamestnanca obce - správcu miestnej dane a miestneho poplatku nemá hlavný kontrolór Obce Nižný Klátov. 
3.	Daň z nehnuteľnosti, daň za psa, daň za predajné automaty a  daň za nevýherné hracie prístroje možno zaviesť, zrušiť, zmeniť sadzby, určiť oslobodenie alebo zníženie dane vždy len k 1. januáru zdaňovacieho obdobia. Pri poplatku za odpad možno zmeniť sadzby, prípady, v ktorých možno žiadať o zníženie alebo odpustenie poplatku, spôsob a lehotu na uplatnenie zníženia alebo odpustenia poplatku, ako aj doklady, ktoré má poplatník preukázať pri vrátení poplatku len k 1. januáru zdaňovacieho obdobia.

§  14
        Záverečné ustanovenia

1.	Pokiaľ  toto všeobecne  záväzne nariadenie neobsahuje osobitnú právnu úpravu  daní, poplatkov a konania, platia ustanovenia zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákon  č. 563/2009  Z. z. správe daní (daňový poriadok) a o zmene a doplnení niektorých zákonov v znení neskorších predpisov.
2.	Dňom  účinnosti tohto  všeobecne  záväzného nariadenia sa zrušuje  Všeobecne  záväzné nariadenie Obce Nižný Klátov č.3/2009 zo dňa 26.11.2009 o   miestnych daniach a o miestnom poplatku za komunálne odpady a drobné stavebné odpady.
3.	Zmeny a  doplnky tohto  všeobecne záväzného  nariadenia schvaľuje Obecné zastupiteľstvo v Nižnom Klátove.
4.	Toto všeobecne záväzné nariadenie nadobúda účinnosť dňom 1. 1. 2012.

V Nižnom Kátove, dňa 30.11.2011

Ing. Mgr. Marcela Jokeľová                                                                        
starostka obce 

Obec Nižný Klátov
Všeobecné záväzné nariadenie                                                                                     
Číslo: 7/2011
___________________________________________________________________________

OBEC NIŽNÝ KLÁTOV
      v súlade s ustanovením § 6 ods. 1, zákona č. 369/1990 Zb. o obecnom zriadení v znení neskorších predpisov vydáva 

VŠEOBECNE ZÁVÄZNÉ NARIADENIE
OBCE 
7/2011

o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov 
--------------------------------------------------------------------------------------------

Návrh tohto všeobecné záväzného nariadenia ( VZN ) 

Vyvesený na úradnej tabuli obce dňa:							30.11.2011
Dátum začiatku lehoty na pripomienkové konanie:                                                          	30.11.2011
Dátum ukončenia pripomienkového konania:						10.12.2011
Vyhodnotenie pripomienok k návrhu VZN uskutočnené dňa:				12.12.2011

Schválené  všeobecne záväzné nariadenie

Na rokovaní obecného zastupiteľstva dňa:	15.12.2011
Uznesením č.     80/2011	
Vyhlásené vyvesením na úradnej tabuli obce dňa:	16.12.2011	
VZN nadobúda účinnosť dňom:	1.1.2012	

Obec Nižný Klátov
Návrh Všeobecne záväzného nariadenia obce                                                                                     
Číslo: 7/2011
___________________________________________________________________________

OZNÁMENIE

K návrhu VZN obce č. 7/2011 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov.
----------------------------------------------------------------------------------------------

Dátum zverejnenia návrhu: 30.11.2011

Dňom vyvesenia návrhu nariadenia začína plynúť najmenej desaťdňová lehota, počas ktorej môžu fyzické osoby a právnické osoby zmysle zákona SNR č. 369/1990 Zb. o obecnom zriadení v znení neskorších predpisov uplatniť pripomienku k návrhu nariadenia v písomnej forme, elektronicky alebo ústne do zápisnice na Obecnom úrade v Nižnom Klátove, Hlavná 1/1, 044 12 Nižný Klátov v úradných hodinách.

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.

Termín na uplatnenie pripomienok k návrhu VZN: 10.12.2011

V Nižnom Klátove, dňa 30.11.2011

							  Ing. Mgr. Marcela Jokeľová
							           starostka obce

Obec Nižný Klátov
Návrh Všeobecne záväzného nariadenia obce                                                                                      
Číslo: 7/2011
___________________________________________________________________________

VYHODNOTENIE PRIPOMIENOK 

K návrhu VZN obce č. 7/2011 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov.
----------------------------------------------------------------------------------------------

Dátum zverejnenia návrhu: 30.11.2011

	V súlade s § 6 ods. 7 zákona č. 369/1990 Zb. o obecnom zriadení v znení neskorších predpisov ako predkladateľ VZN obce Nižný Klátov č. 7/2011 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov, týmto oznamujem poslancom OZ obce Nižný Klátov, že k citovanému návrhu VZN mohli fyzické a právnické osoby uplatniť pripomienku do 10.12.2011. V určenom termíne na pripomienkovanie návrhu neboli doručené na obecný úrad v Nižnom Klátove pripomienky od fyzických a právnických osôb.

V Nižnom Klátove, dňa 12.12.2011

  							Ing. Mgr. Marcela Jokeľová
							           starostka obce

O b e c   N i ž n ý   K l á t o v

Obecné zastupiteľstvo				    Nižný Klátov, 15.12.2011
v Nižnom Klátove 

Názov materiálu: VZN č. 7/2011 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov.
----------------------------------------------------------------------------------------------

Predkladá: 							Návrh na uznesenie: 
Ing. Mgr. Marcela Jokeľová 					
starostka obce							
												
Obecné zastupiteľstvo v Nižnom Klátove 
								v súlade s § 6 ods. 1 
zákona SNR č. 369/1990 Zb.
o obecnom zriadení v z. n. p.			
Spracoval:							
Ing. Mgr. Marcela Jokeľová					
starostka obce							s c h v a ľ u j e

Prizvaný:	VZN č. 7/2011 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov

Stanovisko:	
-

Odôvodnenie:
- povinnosť vyplývajúca zo zákona o miestnych daniach a miestnom poplatku za komunálne a drobné stavebné odpady 

V Nižnom Klátove, dňa 15.12.2011